
Kedy sme zvíťazili s Kristom? 
V čom to víťazstvo spočíva?
===================
Lebo tak vraví Ježiš: "Kto zvíťazí, ten takto bude oblečený do bieleho rúcha a jeho meno nevymažem z knihy života, ale vyznám jeho meno pred svojím Otcom a pred jeho anjelmi. Od dní Jána Krstiteľa podnes trpí nebeské kráľovstvo násilie a násilníci sa ho zmocňujú. Usilujte sa vojsť tesnou bránou, lebo hovorím vám: Mnohí sa budú pokúšať vojsť, a nebudú môcť." (Zjv 3,5; Mt 11,12; Lk 13,24). Kedy teda sme už vnútri? Kedy naše úsilie prinieslo ovocie a "zmocnili sme sa večného života", ako píše Pavol Timotejovi, a sme už víťazmi?
Odpoveď poznáme: Keď sa staneme svätí a sami v sebe premôžeme Zlého, ako píše Ján: "Ste silní, Božie slovo ostáva vo vás a premohli ste Zlého. Veď všetko, čo sa narodilo z Boha, premáha svet. A tým víťazstvom, ktoré premohlo svet, je naša viera." (1 Jn 2,14; 5,4) - a ktorý nám tu dáva už aj prvý návod, kde a ako tento boj začať: uverením!
Dajme si otázku: Čo je opakom viery? A odpoveď je: nie neviera, nie pochybnosť, ale strach. Viera znamená mať istotu, to je pôvodný význam jej hebrejského slova amana. Bez viery žijeme v neistote, v strachu a v obavách. Z tohto strachu sa rodí sebectvo, snaha nejako sa chrániť, zaistiť. Z neho sa rodí pýcha, ktorá nie je (len) nejakým chválením sa či povyšovaním sa, ale je omnoho hlbšou vecou, je postojom, v ktorom sami seba kladieme do stredu svojho života, seba robíme zmyslom svojho života a podľa seba - podľa toho, či sa nám to hodí alebo nie, páči alebo nie, je nám to je užitočné alebo nie,... - pomeriavame a súdime všetko okolo seba. Z tejto pýchy sa nakoniec rodí Ego, onen svetský, starý, telesný, vonkajší človek Biblie, ktorý je opakom Boha, ktorého "otcom je diabol" lebo túži "plniť túžby svojho otca" (Jn 8,44), diabla. Boj, ktorý ako kresťania a učeníci podstupujeme a ktorým sa zmocňujeme Kráľovstva a Večného Života, je boj s Egom a so Zlým, ktorý je bohom nášho ega a bohom nášho starého života, i bohom tohto sveta, ktorý je svetom práve takýchto ustrašených, pyšných, sebastredných, sebeckých ľudí. Prvou zbraňou tohto boja je viera, ako nám už pripomenul Ján. Viera, ktorá je prijatím novej identity, ako ďalej hovorí Ján: "Pozrite, akú veľkú lásku nám daroval Otec: voláme sa Božími deťmi a nimi aj sme" (1 Jn 3,1) ale aj Pavol: "Lebo ste nedostali ducha otroctva, aby ste sa museli zasa báť, ale dostali ste Ducha adoptívneho synovstva, v ktorom voláme: "Abba, Otče!" Sám Duch spolu s naším duchom dosvedčuje, že sme Božie deti." (Rim 8,15-16). Božie synovstvo z nás vyháňa každý strach a oslobodzuje nás od neho. Čoho by sa už len mal báť syn, dcéra Boha? Prijatím tohto synovstva sa zároveň deje naše presťahovanie sa zo sveta do Kráľovstva a zo zeme do Neba - nášho srdca, aby sa k nemu potom v pravom čase pridalo aj telo. Lebo tak pokračuje Pavol, že "ak sme deti, sme aj dedičia: Boží dedičia a Kristovi spoludedičia. Veď naša vlasť je v nebi!" (Rim 8,17; Flp 3,20). Preto nás Peter oslovuje "ako cudzincov a pútnikov" (1 Pt 2,11), pretože ak sme naozaj prijali túto novú identitu a ak sme sa naozaj takto presťahovali, potom, keď je toto presťahovanie nášho srdca kompletné a úplné - pretože "kde je tvoj poklad, tam bude aj tvoje srdce" (Mt 6,21) - potom výsledkom je, že tu, na zemi, vo svete, už nemáme vôbec nič. Sme tu už úplní cudzinci. Už tadiaľto, svetom a zemou iba prechádzame ako pútnici, tak, ako nás Peter oslovil: cudzinci na zemi a pútnici svetom. 
Z viery sa rodí atharaxia, bezstarostnosť, absencia strachu. Čoho by sme sa mali báť alebo koho? Boha, ktorý je nám Otcom? Krista, ktorý dal za nás vlastný život, lebo "neprišiel svet súdiť, ale svet spasiť" (Jn 12,47)? Alebo Duch, ktorý nás napĺňa, vyučuje a potvrdzuje, že naozaj Božie deti sme? Alebo sveta? Čo nám môže svet vziať alebo urobiť? Veď vo svete už nemáme nič, sme cudzinci, ktorí svet opustili. Nič tu už nemáme, čo by nám mohol vziať. A Nebo nám nijakovsky vziať, ani len ohroziť tiež nemôže. A tá trocha telesnej bolesti? Tú skôr vítame, ako apoštoli, ktorí boli "natešení, že boli uznaní za hodných znášať potupu pre toto meno [Ježiša Krista]" (Sk 5,41), lebo vieme, že "ak s ním trpíme, s ním budeme aj oslávení" (porov. Rim 8,17) a veru "utrpenia tohoto času nie sú hodny porovnávania s budúcou slávou, ktorá sa na nás má zjaviť" (Rim 8,18)! A hlavne, nad tým všetkým vládne a má moc náš Otec, ktorý nedopustí nič, čo by nám nebolo na spásu a na osoh a tak "ani vlas sa vám z hlavy nestratí" (Lk 21,18). Aký teda dôvod akého strachu či akej ustarostenosti a o čo?
Ruka v ruke s atharaxiou ide apatheia, bezžiadostivosť, absencia akejkoľvek sebeckej túžby, pozemskej či nebeskej. Lebo po čom by sme ešte mohli túžiť? Svet sme už opustili, už tu nemáme nič. Niet, po čom by sme ešte mohli na tejto zemi dychtiť a túžiť a byť k tomu pripútaní. A Nebo? To sme už predsa dostali, veď "vášmu Otcovi sa zapáčilo dať vám kráľovstvo" (Lk 12,32)! "Keď on vlastného Syna neušetril, ale vydal ho za nás všetkých, akože by nám s ním nedaroval všetko" (Rim 8,32)!? "On nás vytrhol z moci tmy a preniesol do kráľovstva svojho milovaného Syna, v ktorom máme vykúpenie, odpustenie hriechov." (Kol 1,13-14)! Všetko je už dané, všetko je už darované, ba viac, všetky tieto "Božie dary a povolanie sú neodvolateľné" (Rim 11,29)! Niet už nič, pozemské ani nebeské, po čom by sme ešte mohli žiadostivo túžiť! Iste, ako Pavol "túžim zomrieť a byť s Kristom, a to by bolo oveľa lepšie, ako zostať v tele" (porov. Flp 1,23-24), ale to už nie je žiadostivá túžba po niečom, čo by som ešte len so strachom a obavami túžil nejako získať! Je to radostná túžba, s ktorou očakávame to, čo už je isté, naplnenie a zavŕšenie a plné dedičstvo, ktorého prvotiny už teraz s radosťou a plesaním vo svojom srdci žijeme a už len všetci, "čo máme prvotiny Ducha, ... vo svojom vnútri vzdycháme a očakávame ... vykúpenie svojho tela" (Rim 8,23). Ich dieťaťom a ovocím je potom hesychia, uvoľnenosť, onen Boží Pokoj, o ktorom hovorí Pavol, že "Boží pokoj, ktorý prevyšuje každú chápavosť, uchráni vaše srdcia a vaše mysle v Kristovi Ježišovi" (Flp 4,7). Pokoj, ktorý je plnosťou života a plnosťou radosti, keď jednoducho a naplno sme, naplno žijeme, slobodní od žiadostivosti, slobodní od strachu, v hojnosti Ducha a v istote viery, lebo našim Otcom je Boh a našim Domovom je Nebo - tu na zemi a vo svete síce ešte stále aj "s prenasledovaním" (Mk 10,30) sveta, ale čo už na tom záleží? V čom ale takýto život spočíva? Čím vlastne žije človek, ktorý si pre seba už nič neželá a ani sa ohľadom seba ničoho neobáva? No predsa láskou - tak, ako Boh, ktorý Je Ten, ktorý Je - a Je Láska, bytostne a podstatne! Miluje, pretože Je - a Je, pretože Miluje! Odpustenie je prvou stranou mince lásky. Bez neho je láska nemožná. Bez neho by bol náš vzťah k druhému vždy viac či menej sebecký - a len by to dokazovalo, že ešte stále sme starými ľuďmi a ešte stále nežijeme skutočnú apatheiu. Odpustenie totiž znamená doslova prepustiť druhého človeka z reťazí našich sebeckých nárokov a očakávaní voči nemu. Takže už viac nemôžeme byť ničím z jeho strany ani urazení, ani zranení, ani dotknutí, ani nahnevaní, ani sklamaní, keďže nemáme voči nemu žiadne očakávania, žiadne nároky, nič. A nielen to, my ho nielen takto púšťame na slobodu a nechávame ísť v štýle "dobre, odpúšťam ti a teraz choď a viac sa už nemusíš ukazovať", ale naopak, prijímame ho takého, aký je. Takto odpúšťa Boh. Odpustenie pre Neho znamená prijať a následne zachrániť za akúkoľvek cenu toho, komu odpustil. Tak "Boh dokazuje svoju lásku k nám tým, že Kristus zomrel za nás, keď sme boli ešte hriešnici. Tým skôr sa teda skrze neho zachránime od hnevu teraz, keď sme už ospravedlnení jeho krvou! Lebo ak sme boli zmierení s Bohom smrťou jeho Syna vtedy, keď sme boli nepriateľmi, tým skôr už ako zmierení budeme spasení jeho životom." (Rim 5,8-10). Preto druhou stranou mince je milosrdenstvo. Milosrdenstvo, čiže verná a oddaná láska. Záleží nám na tom druhom, je nám blízky a drahý a preto verne stojíme pri ňom. Je to viac, než súcit či len nejaká zhovievavosť. Ako hovorí John Powell SJ, znamená to stáť pri ňom, byť mu pevnou a vernou oporou, dodávať mu odvahu rásť a potom ho na túto cestu rastu - a v prvom rade rastu v tom najvzácnejšom a najdôležitejšom, rastu "k zrelosti muža, k miere plného Kristovho veku" (Ef 4,13) - pozvať a kráčať po jeho ceste spolu s ním, veď je to cesta aj nášho vlastného rastu! Výsledkom je Cirkev, spoločenstvo, v ktorom sa navzájom delíme v prvom rade sami so sebou, v ktorom takto jeden pri druhom stojíme, jeden druhého povzbudzujeme, posilňujeme, kde takto spoločne kráčame, spoločne si radíme a poučujeme sa a nakoniec sa aj spoločne delíme s onou "nevýslovnou radosťou, plnou slávy, že dosahujete cieľ svojej viery - spásu duší" (1 Pt 1,8-9)! A táto Cirkev je našim víťazstvom. To, že už takto žijeme, zmýšľame, cítime a teda sme schopní tvoriť takéto spoločenstvo, Božiu Rodinu - a viac, že nie je to pre nás bremeno a povinnosť, ale rozkoš a radosť, je znakom a dôkazom nášho víťazstva a toho, že sme už naozaj zvíťazili, porazili Zlého a že naozaj patríme Kristovi, ako On sám hovorí, že "podľa toho spoznajú všetci, že ste moji učeníci, ak sa budete navzájom milovať, ako som ja miloval vás" (Jn 13,35.34) a pokračuje: "Slávu, ktoré si [Otče] dal mne, ja som dal im, aby boli jedno, ako sme my jedno - ja v nich a ty vo mne. Nech sú tak dokonale jedno, aby svet spoznal, že si ma ty poslal a že ich miluješ tak, ako miluješ mňa. Otče, chcem, aby aj tí, ktorých si mi dal, boli so mnou tam, kde som ja, aby videli moju slávu, ktorú si mi dal, lebo si ma miloval pred stvorením sveta." (Jn 17,22-24).
Toto je teda znak a dôkaz víťazstva!

	
	Čičava
	Komárany
	Merník

	Po
18.12.
	Svätý mučeník Sebastián a jeho spoločníci
Spoveď starých a chorých po domoch

	
	
	16.30 +Juraj (r.Janová)
	

	Ut
19.12.
	Svätý mučeník Bonifác

	
	
	
	17.00 spoveď
18.00 liturgia

	St
20.12.
	Predprazdenstvo Narodenia nášho Pána, Boha a Spasiteľa Ježiša Krista; svätý hieromučeník Ignác Bohonositeľ

	
	16.00 spoveď
17.00 +Jozef, Anna, Helena (r.Maximová)
	
	

	Št 
21.12.
	Svätá mučenica Juliána

	
	8.00 +Jozef, Júlia, Ján (r.Antušová)
	
	

	Pi
22.12. 
	Svätá veľkomučenica Anastázia
	Zdržanlivosť od mäsa

	
	
	17.00 spoveď
18.00 +Mária (r.Čandiková)
	

	So
23.12.
	Desiati svätí mučeníci z Kréty

	
	
	
	

	Ne
24.12.
	Nedeľa svätých Otcov
Predvečer Narodenia Pána
Svätá prepodobná mučenica Eugénia
	Zdržanlivosť od mäsa

	
	10.30 *ZBP Jozef (r.Tkáčová)
20.00 Veľké povečerie s lítiou
	10.00 *ZBP rodina Františka Fedora
(o.Martin Simko)
20.00 Veľké povečerie s lítiou
	9.00 *za farnosť

	Po
25.12.
	Narodenie nášho Pána, Boha a Spasiteľa Ježiša Krista
	Prikázaný sviatok
Myrovanie

	
	9.00 *za farnosť
Po liturgii vystúpenie koledníkov
	8.00 *ZBP Simona, Prabu, Peter, Patrícia (r.Časárová)
(o.Martin Simko)
	10.45 liturgia

	Ut
26.12.
	Zhromaždenie k Presvätej Bohorodičke
	Prikázaný sviatok

	
	8.30 *za farnosť
Po liturgii koledy krojovancov
	10.30 *ZBP Štefan (r.Ihnátová)
Po liturgii program 
FS Rakovčan
	10.00 (o.Martin Simko)

	St
27.12.
	Svätý apoštol, prvomučeník a archidiakon Štefan

	
	9.30
	8.00 +Andrej, Mária (r.Boháčová) + panychýda
	11.00 Krst Mariam Fedinová

	Št 
28.12.
	Svätých 20000 mučeníkov upálených v Nikomédii

	
	
	
	

	Pi
29.12. 
	Sväté deti, ktoré dal Herodes povraždiť v Betleheme; prepodobný otec Marcel

	
	18.00 +Anna (r.Jendrejová)
	
	

	So
30.12.
	Svätá mučenica Anýzia; prepodobný Zótik, presbyter

	
	
	
	

	Ne
31.12.
	Nedeľa po Kristovom narodení
Nedeľa pred Osvietením
Prepodobná matka Melánia Rímska
	

	
	9.15 * za farnosť
	11.00 *za farnosť
	7.30 *za farnosť

